23POR-276

Contigo Navarra-Zurekin Nafarroa talde parlamentarioko Daniel López Córdobak, Legebiltzarraren Erregelamenduan ezarritakoaren babesean, gaurkotasun handiko honako galdera hau aurkezten du, Osasuneko kontseilariak 2023ko abenduaren 14ko Osoko Bilkuran ahoz erantzun dezan.

Ludopatia 1980an onartu zen gaixotasun gisa. Gaur, substantziarik gabeko adikzio gisa ageri da osasun mentaleko nazioarteko adituek egindako Nahasmendu Mentalen Diagnosi eta Estatistika Eskuliburuan (DSM-5), zeina mundu osoan erabiltzen baitute medikuek eta ikertzaileek gaixotasun mentalak diagnostikatzeko eta sailkatzeko.

Kontsumo Ministerioak urriaren 20an argitaratu zuen Jokoaren Prebalentziari buruzko Txostenaren arabera, jokozalea gero eta gazteagoa da: % 23k 25 urte baino gutxiago dauka, eta presentziala den arren ausazko jokoetan hasteko bidea, joko-arazo bat izateko arriskua esponentzialki hazten da online-ingurunean, eta gazteak dira ausazko jokoek eragindako balizko nahasmendu bat pairatzeko arrisku handiena daukatenak.

Gaur egun, datu-dibergentzia dago sare publikoan artatutako pertsonen eta gaian adituak diren gizarte-entitateetan artatutakoen artean, eta horrek pentsarazten digu jokoarekiko adikzio-kasuak gehiago direla datu ofizialek esaten dutena baino, eta ez datozela bat arazo horrek Nafarroan duen eraginarekin, batez ere gazteenen artean, beharbada herritarrek ez dakitelako osasun-sare publikora jotzen ahal dutela adikzio hori tratatzeko, edo ez dagoelako behar adina baliabiderik osasun mentaleko saretik jokoarekiko adikzioa artatzeko.

Departamentuak zer neurri hartuko ditu behar den laguntza emateko laguntza eskatzen duten pertsona guztiei, sare publikoan nahiz gizarte-entitate espezializatuetan izan?

Iruñean, 2023ko abenduaren 11n

Foru parlamentaria: Daniel López Córdoba